**ПРЕГЛЕД ЧЛАНОВА КОЈИ СЕ МЕЊАЈУ У ОДЛУЦИ О ФИНАНСИЈСКОЈ ПОДРШЦИ ПОРОДИЦИ СА ДЕЦОМ НА ТЕРИТОРИЈИ ГРАДА НИША**

**(„Службени лист Града Ниша“, број 47/19)**

II ПРАВА НА ФИНАНСИЈСКУ ПОДРШКУ ПОРОДИЦИ СА ДЕЦОМ

**Члан 4.**

Као права на финансијску подршку породици са децом утврђују се:

1. Право на једнократну новчану помоћ за прворођено дете;

2. Право на једнократну новчану помоћ незапосленој породиљи;

3. Право на месечну новчану помоћ за дупле близанце, тројке и четворке;

4. Право на помоћ за опрему новорођенчета;

**5. Једнократна новчана помоћ за прворођено дете у Новој години**;

6. Право на пакет за ђаке прваке;

7. Право на бесплатну ужину;

8. Право на регресирање трошкова боравка деце у предшколској установи;

9. Право на регресирање трошкова исхране у продуженом боравку за децу основношколског узраста до 10 година;

10. Право на регресирање трошкова боравка деце у дечијем одмаралишту чији је оснивач Град Ниш.

**5. Једнократна новчана помоћ за прворођено дете у Новој Години**

**Члан 18.**

**Прворођено дете на Гиниколошко акушерској клиници у Нишу у Новој години, стиче право на једнократну новчану помоћ без обзира где мајка детета има пребивалиште.**

**Једнократну новчану помоћ у износу од 50.000,00 динара, у име Града, уручује Градоначелник мајци детета.**